nahid-hub/BLUGE-bengali-wikipedia-section-title-prediction huggingface dataset:
ডা. খাস্তগীর সরকারী বালিকা বিদ্যালয় ছিল প্রীতিলতার প্রথম শিক্ষা প্রতিষ্ঠান। ১৯১৮ সালে তিনি এই স্কুলে প্রাথমিক শিক্ষা শুরু করেন। প্রতি ক্লাসে ভালো ফলাফলের জন্য তিনি সব শিক্ষকের খুব প্রিয় ছিলেন। সেই শিক্ষকের একজন ছিলেন ইতিহাসের ঊষাদি। তিনি প্রীতিলতাকে পুরুষের বেশে ঝাঁসীর রানী লক্ষীবাই এর ইংরেজ সৈন্যদের সাথে লড়াইয়ের ইতিহাস বলতেন। স্কুলে তার ঘনিষ্ঠ বন্ধুদের একজন ছিলেন কল্পনা দত্ত (পরবর্তীকালে বিপ্লবী)। এক ক্লাসের বড় প্রীতিলতা কল্পনার সাথে ব্যাডমিন্টন খেলতেন। তাদের স্বপ্নের কথা লিখেছেন কল্পনা দত্তঃ "কোন কোন সময় আমরা স্বপ্ন দেখতাম বড় বিজ্ঞানী হব। সেই সময়ে ঝাঁসীর রানী আমাদের চেতনাকে উদ্দীপ্ত করে। নিজেদেরকে আমরা অকুতোভয় বিপ্লবী হিসাবে দেখা শুরু করলাম।" স্কুলে আর্টস এবং সাহিত্য প্রীতিলতার প্রিয় বিষয় ছিলো। ১৯২৬ সালে তিনি সংস্কৃত কলাপ পরীক্ষায় বৃত্তি লাভ করেন। ১৯২৮ সালে তিনি কয়েকটি বিষয়ে লেটার মার্কস পেয়ে প্রথম বিভাগে ম্যাট্রিক পাশ করেন। অঙ্কের নম্বর খারাপ ছিল বলে তিনি বৃত্তি পাননি। ম্যাট্রিক পরীক্ষার পর বন্ধের সময় তিনি নাটক লিখেন এবং মেয়েরা সবাই মিলে সে নাটক চৌকি দিয়ে তৈরী মঞ্চে পরিবেশন করেন। পরীক্ষার ফলাফল দেওয়ার সময়টাতে তার বাড়িতে এক বিয়ের প্রস্তাব আসে। কিন্তু প্রীতিলতার প্রবল আপত্তির কারণে বিয়ের ব্যবস্থা তখনকার মতো স্থগিত হয়ে যায়। আই.এ. পড়ার জন্য তিনি ঢাকার ইডেন কলেজে ভর্তি হন। এ কলেজ়ের ছাত্রী নিবাসের মাসিক থাকা খাওয়ার খরচ ছিল ১০ টাকা এবং এর মধ্যে কলেজের বেতন ও হয়ে যেত। এ কারণেই অল্প বেতনের চাকুরে জগদ্বন্ধু ওয়াদ্দেদার মেয়েকে আই.এ. পড়তে ঢাকায় পাঠান। ১৯৩০ সালে আই.এ. পরীক্ষায় তিনি মেয়েদের মধ্যে প্রথম এবং সবার মধ্যে পঞ্চম স্থান লাভ করেন। এই ফলাফলের জন্য তিনি মাসিক ২০ টাকার বৃত্তি পান এবং কলকাতার বেথুন কলেজ়ে বি এ পড়তে যান। বেথুন কলেজে মেয়েদের সাথে তার আন্তরিক সম্পর্ক তৈরী হয়েছিল। বানারসী ঘোষ স্ট্রীটের হোস্টেলের ছাদে বসে প্রীতিলতার বাশীঁ বাজানো উপভোগ করত কলেজের মেয়েরা। প্রীতিলতার বি.এ. তে অন্যতম বিষয় ছিল দর্শন। দর্শনের পরীক্ষায় তিনি ক্লাসে সবার চাইতে ভাল ফলাফল লাভ করতেন। এই বিষয়ে তিনি অনার্স করতে চেয়েছিলেন কিন্তু বিপ্পবের সাথে যুক্ত হবার তীব্র আকাঙ্ক্ষার কারণে অনার্স পরীক্ষা তার আর দেয়া হয়নি। ১৯৩২ সালে ডিসটিংশান নিয়ে তিনি বি.এ. পাশ করেন। কিন্তু, ব্রিটিশবিরোধী আন্দোলনে সম্পৃক্ত থাকায় কৃতিত্বের সাথে স্নাতক পাস করলেও তিনি এবং তার সঙ্গী বীণা দাসগুপ্তর পরীক্ষার ফল স্থগিত রাখা হয়। অবশেষে তাদেরকে ২২ মার্চ, ২০১২ সালে কলকাতা বিশ্ববিদ্যালয়ের সমাবর্তনে মরণোত্তর স্নাতক ডিগ্রী প্রদান করা হয়।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. মাষ্টারদার সাথে পরিচয়
titleC. ঊষা'দি এবং পূর্ণেন্দুদা
titleD. শৈশব
উত্তর: titleA
চলচ্চিত্র সমালোচক নাজমুল হাসান দারাশিকো "সাপ্তাহিক অনন্যা"য় এক সমালোচনায় এই চলচ্চিত্র সম্পর্কে লিখেছেন, "এটি বাজারী চলচ্চিত্র নয়, তবে তা তৃপ্তিদায়ক এবং সত্যিকারের একটি বাংলাদেশী প্রেমের ছবি। মুক্তিযুদ্ধ পরবর্তী বাংলাদেশের চিত্র ফুটে উঠেছে এর সংলাপ, চরিত্রায়ণ এবং ঘটনাপ্রবাহে।" বিডিনিউজের লেখক নাদির জুনাইদ ছবিটিকে "বাংলাদেশের প্রথাবিরোধী ও প্রতিবাদী চলচ্চিত্র" বলে উল্লেখ করেছেন। তিনি ছবিটি সম্পর্কে আরও বলেন "নান্দনিক নির্মাণশৈলী, রাজনৈতিক সমালোচনা, অভিনয় এবং কাহিনীর অগতানুগতিকতা, বক্তব্যের গভীরতা বিভিন্ন বিচারেই ছিল সমসাময়িক বাংলাদেশী ছবি থেকে ভিন্ন। কাহিনী, নির্মাণপদ্ধতি, রাজনৈতিক বক্তব্য প্রভৃতি দিক থেকে ছবিটিকে গতানুগতিক বাংলাদেশী ছবি থেকে ব্যতিক্রমী করে তোলার ক্ষেত্রে পরিচালকের সফলতার কারণে বাংলাদেশে এ পর্যন্ত নির্মিত বিকল্প ধারার চলচ্চিত্রসমূহের মধ্যে ঘুড্ডি অন্যতম শক্তিশালী ছবি হিসেবে বিবেচিত হওয়ার যোগ্য।"

সঠিক অনুচ্ছেদ শিরোনাম কোনটি?
titleA. সঙ্গীত
titleB. পুরস্কার
titleC. সমালোচকদের প্রতিক্রিয়া
titleD. মূল্যায়ন
উত্তর: titleC
বাংলা ভাষায় রচিত সাহিত্য যথেষ্ট সমৃদ্ধ ও প্রাচীন ঐতিহ্যের বাহক। বাংলা ভাষার প্রাচীনতম নিদর্শন চর্যাপদের (দশম-দ্বাদশ শতাব্দী) কবিরা পশ্চিমবঙ্গের রাঢ় অঞ্চলের কথ্য ভাষারীতিকে সাহিত্যের ভাষা হিসেবে গ্রহণ করেছিলেন। বাংলা সাহিত্যের দ্বিতীয় প্রাচীনতম নিদর্শন "শ্রীকৃষ্ণকীর্তন" (পঞ্চদশ শতাব্দী) কাব্যের রচয়িতা বড়ু চণ্ডীদাস ছিলেন অধুনা বাঁকুড়া জেলার ছাতনার বাসিন্দা। মধ্যযুগে মঙ্গলকাব্য ধারাতেও রাঢ়ের বহু কবির রচনা পাওয়া যায়। মনসামঙ্গল ধারার কবি নারায়ণ দেব পূর্ববঙ্গের কিশোরগঞ্জ অঞ্চলের বাসিন্দা হলেও আদতে রাঢ়বঙ্গের মানুষ ছিলেন। এই ধারার কবি কেতকাদাস ক্ষেমানন্দ ছিলেন গাঙ্গেয় পশ্চিমবঙ্গ অঞ্চলের বাসিন্দা। চণ্ডীমঙ্গল ধারার সর্বশ্রেষ্ঠ কবি মুকুন্দরাম চক্রবর্তী ছিলেন বর্ধমান জেলার দামুন্যা গ্রামের অধিবাসী।

এই সাহিত্যের নিদর্শন "মঙ্গলকাব্য", "শ্রীকৃষ্ণকীর্তন", "ঠাকুরমার ঝুলি", ও গোপাল ভাঁড়ের গল্পগুলি। ঊনবিংশ ও বিংশ শতাব্দীতে বাংলা সাহিত্যের আধুনিকীকরণ সম্পন্ন হয় বঙ্কিমচন্দ্র চট্টোপাধ্যায়, মাইকেল মধুসূদন দত্ত, রবীন্দ্রনাথ ঠাকুর, কাজী নজরুল ইসলাম, শরৎচন্দ্র চট্টোপাধ্যায়, জীবনানন্দ দাশ, মানিক বন্দ্যোপাধ্যায়, তারাশঙ্কর বন্দ্যোপাধ্যায়, বিভূতিভূষণ বন্দোপাধ্যায়, মহাশ্বেতা দেবী, আশাপূর্ণা দেবী প্রমুখ সাহিত্যিকের হাত ধরে। 
মহাশ্বেতা দেবী, সনেট মন্ডল, বেন্সাধর মজুমদার, শ্রী অরবিন্দ, হরি মোহন ব্যানার্জি, সঞ্জীব চৌধুরী ও নলিনী কুমার মুখার্জি প্রমুখ সাহিত্যিক সাহিত্যে নোবেল পুরস্কারের জন্য মনোনীত হয়েছেন। অন্যদিকে, রবীন্দ্রনাথ ঠাকুর ও সরোজিনী চট্টোপাধ্যায়কে বিশ্ব ইতিহাসের সেরা কবিদের মধ্যে গন্য করা হয়।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. সাহিত্য
titleC. পৌর ও নগরোন্নয়ন ও পৌর বিষয়ক
titleD. প্রশাসনিক বিভাগ
উত্তর: titleB
অষ্টম শতাব্দীর মাঝামাঝি সময়ে, বাঙালি হিন্দু আভিজাত্য গণতান্ত্রিকভাবে গোপালকে গৌড়ের শাসক হিসাবে নির্বাচিত করেছিলেন।যিনি প্রায় বিশ শতকের বিশৃঙ্খলা ও বিভ্রান্তির অবসান ঘটিয়ে বাংলায় শান্তি ও সমৃদ্ধির যুগের সূচনা করেছিলেন। বৌদ্ধ পাল শাসকরা বাংলাকে একক রাজনৈতিক সত্তায় একীভূত করেছিলেন এবং উত্তর ভারতের প্রধান অংশকে জয় করে এটিকে একটি সাম্রাজ্যে রূপান্তরিত করেছিলেন। এই সময়ে বাঙালি হিন্দু শিল্প, সাহিত্য, দর্শন, গণিত, বিজ্ঞান এবং রাষ্ট্রবিদ্যায় দক্ষতা অর্জন করেছিল। বাংলা প্রথম ধর্মগ্রন্থ চর্যাপদ পাল শাসনকালে রচিত হয়েছিল। পালদের পর সেনরা বাঙালি হিন্দুদের সামাজিক কাঠামোতে সুদূরপ্রসারী পরিবর্তন আনেন এবং কুলিনিজমের মতো ৩৬ টি নতুন জাত এবং গোঁড়া প্রতিষ্ঠানের সূচনা করেছিলেন।

পাল এবং সেন আমলের সাহিত্যিক অগ্রগতি ১৩ শতাব্দীর প্রথমদিকে তুর্কি বিজয়ের পরে থামল। হরিদাস দত্তের মনসার ভাসান ব্যতীত আর একশত শতাব্দী ধরে তুর্কি বিজয়ের পরে কোনও উল্লেখযোগ্য সাহিত্য রচনা রচিত হয়নি । যদিও শাসকগোষ্ঠী আক্রমণকারীদের প্রতিহত করেছিল, তবুও বাংলার রাজনীতির কেন্দ্র গৌড় ইসলামী হানাদারদের হাতে পড়ে। এই সময়কালে কয়েকশো মন্দির এবং মঠগুলি অপবিত্র করা হয়েছিল। সমাজে পরবর্তী আক্রমণটি ইসলামিক মিশনারিদের দ্বারা এসেছিল । অকানন্দ এবং বকানন্দ,দক্ষিণ রায় এবং মুকুট রায়এর মতো স্থানীয় সর্দাররা মিশনারি কার্যক্রমকে প্রতিহত করেছিল।

বাংলার পাঠান দখল গৌড় অঞ্চলে সীমাবদ্ধ ছিল, বাকি অংশটি বিভিন্ন বাঙালি হিন্দু শাসকের দখলে ছিল। ইসলাম ধর্ম ধীরে ধীরে সমগ্র বঙ্গ অঞ্চলে ছড়িয়ে পড়ে এবং অনেক বাঙালি হিন্দু ইসলামে ধর্মান্তরিত হয়। পঞ্চদশ শতাব্দীর গোড়ার দিকে,রাজা গণেশ এর নেতৃত্বে বাঙালি হিন্দু আভিজাত্যের দ্বারা গৌড়ের পাঠান শাসনকে উৎখাত করা হয়েছিল। দিল্লি-ভিত্তিক মোঘলরা যখন বাংলাকে তাদের প্রত্যক্ষ শাসনের অধীনে আনার চেষ্টা করেছিল, তখন বাঙালি হিন্দু প্রধানরা এবং কিছু বাঙালি মুসলমান সঙ্ঘ মৈত্রী করে মুঘলদের প্রতিহত করেছিলেন।সঙ্ঘ মৈত্রীগুলির পতনের পরে, মুঘলরা বাংলার একটি বড় অংশকে তাদের নিয়ন্ত্রণে নিয়ে আসে এবং একটি সুবাহ গঠন করেছিল।

সঠিক অনুচ্ছেদ শিরোনাম কোনটি?
titleA. বাঙালি হিন্দুর নামকরণ
titleB. ভৌগোলিক বন্টন
titleC. ইতিহাস
titleD. মধ্যযুগ
উত্তর: titleD
বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন।

১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।

পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. স্মরণ
titleB. রাজনৈতিক জীবন
titleC. প্রধানমন্ত্রী
titleD. প্রারম্ভিক জীবন
উত্তর: titleB
তৃতীয় খৃষ্টপূর্বের কোন এক সময় বালোচিস্তান (এখন পাকিস্তান, আফগানিস্তান ও ইরানে অবস্থিত), এবং ভারতের কুচ প্রদেশের কৃষক সম্প্রদায় বৃষ্টির পানি সংরক্ষণ ব্যবস্থা ব্যবহার করেন কৃষি কাজ ও অন্যান্য কাজে। প্রাচীন তামিলনাড়ুতে চোল সাম্রাজ্যের রাজারা বৃষ্টির পানি সংরক্ষণ ব্যবহার করেন। ভারতের বালাগানপতি নগরের বৃহদেশ্বর মন্দিরের পানি শিব গঙ্গা ট্যাঙ্কে জমানো হতো। চোলা রাজ্যের শেষের দিকে (১০১১-১০৩৭ খৃষ্টপূর্ব) তামিল নাড়ুর কাড্ডালোর জেলায় পান এবং সেচ কাজে ব্যবহারের পানির জন্য ভিরানাম ট্যাঙ্ক নির্মাণ করা হয়। ভিরানাম ট্যাঙ্কটির দৈর্ঘ্য ১৬ কিলোমিটার এবং এর ধারণ ক্ষমতা ১,৪৬৫,০০০,০০০ কিউবিক ফিট।

যদিও শতাব্দি ধরা অজানা ছিল, ইতালির ভেনিস নগরি বৃষ্টির পানি সংরক্ষণের উপর নির্ভর করত। ভেনিসের চারিদিকে যে উপহ্রদটি রয়েছে, তার পানি লবণাক্ত এবং পানোপযোগী নয়। ভেনিসের প্রাচীন অধিবাসীরা বৃষ্টির পানি সংরক্ষণের একটি ব্যবস্থা শুরু করেন যা নির্ভর করত কৃত্রিমভাবে তৈরী কূপের উপর। পানি বিশষভাবে তৈরী পাথরের মেঝে দিয়ে চুইয়ে পড়ত তারপর তা বালির একটি স্তরের মাধ্যমে ছাকা হয়ে কূপের নিচে জমা হত। পরে, যখন ভেনিস দেশের মূল অংশে ভূমি অধিগ্রহণ করে তখন তারা নৌকার মাধ্যমে নদী থেকে পানি আনা শুরু করে। কিন্তু, কূপগুলো তখনও কার্যকর ছিল, বিশেষ করে যুদ্ধের সময় যখন দেশের মূল অংশের পানি সরবরাহ শত্রুরা বন্ধ করে দিত।


সঠিক অনুচ্ছেদ শিরোনাম কোনটি?
titleA. শ্রীলঙ্কা
titleB. অপ্রথাগত ব্যবস্থা
titleC. ইতিহাস
titleD. সৌর প্যানেলের মাধ্যমে বৃষ্টির পানি সংগ্রহ
উত্তর: titleC
জেং জি ২৯ ডিসেম্বর ২০০৬ সালে প্রিমিয়ার লিগের দল চার্লটন এথলেটিকে লোনে যোগ দেয় যোগ দেয়। ১৮ মার্চ ২০০৭ সালে ক্লাবের হয়ে ১ম গোল দেন, সে ম্যাচে চার্লটন এথলেটিক নিউক্যাসেলকে ২-০ গোলে হারায়।

লোনের মেয়াদ শেষ হবার পর চাইনিজ লিগে যোগ দেন। তবে ২০০৭ সালের আগস্টে চার্লটন এথলেটিক তাকে ২ বছরের চুক্তিতে ২ মিলিয়ন পাউন্ড দিয়ে কিনে নেয়। ২০০৮ সালের ব্রিটিশ ফুটবল ম্যাগাজিন 'ফর ফর টু' এর জরিপে ফুটবল লিগের সেরা ৫ম খেলোয়াড় হিসেবে জায়গা করে নেন।

২০০৮ সালের গ্রীষ্মে ওয়েস্ট ব্রমউইচ তাকে দলে নেয়ার চেষ্টা করে ব্যার্থ হয়।

সঠিক অনুচ্ছেদ শিরোনাম কোনটি?
titleA. চার্লটন এথলেটিক
titleB. সেল্টিক
titleC. আন্তর্জাতিক ক্যারিয়ার
titleD. ক্লাব জীবন
উত্তর: titleA
তাম্পেরে অঞ্চল, বা পিরকানমা অঞ্চলে প্রায় ০.৪৭ মিলিয়ন অধিবাসীর বসবাস। এর মধ্যে প্রায় ০.২৩ মিলিয়ন মানুষ কর্মক্ষেত্রে নিয়োজিত। ২০০৭ সাল নাগাদ এই জনশক্তি বার্ষিক ২৫ বিলিয়ন ইউরো পরিমাণ অর্থ আয় করে। তাম্পেরে ইন্টারন্যাশলান বিজনেস অফিসের সূত্রমতে এই অঞ্চলটি যন্ত্রকৌশল এবং তথ্য ও যোগাযোগ প্রযুক্তিতে সমৃদ্ধ। এছাড়া স্বাস্থ্য ও জৈব-প্রকৌশল ক্ষেত্রেও তাম্পেরে সমৃদ্ধ। এখানে বেকারত্বের হার শতকরা ১৫ ভাগ।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. টুইন শহর — ভগিনী শহর
titleC. সংস্কৃতি
titleD. অর্থনীতি
উত্তর: titleD
সৈকতে মূল প্রাকৃতিক বিচূর্ণীভবন প্রক্রিয়া হলো লবণ-স্ফটিক বৃদ্ধি করা। বাতাস শিলাগুলিতে লবণের বিন্দু বহন করে, যেখানে এটি শিলাগুলির মধ্যস্থ ছোট ছোট ছিদ্র এবং ফাটলগুলিতে শোষিত হয়। সেখানে জল বাষ্পীভূত হয় এবং লবণ স্ফটিক সৃষ্টি করে, এর ফলে শিলার উপর চাপ তৈরি হয় এবং প্রায়শই পাথরটি ভেঙে যায়। কিছু সৈকতে ক্যালসিয়াম কার্বোনেট অন্যান্য পললগুলিকে এক সাথে যুক্ত করে সৈকত-শিলা তৈরি করতে এবং উষ্ণ অঞ্চলে বালিয়াড়ি-শিলা তৈরি করতে সহায়ক হয়। বায়ুর ক্ষয়ও ক্ষয়কার্যের একটি রূপ, ধুলো এবং বালি বাতাসের দ্বারা চারপাশে বাহিত হয় এবং আস্তে আস্তে শিলার উপর দিয়ে প্রবাহের ফলে গাত্রর গড়ন নষ্ট করে, এটি সমুদ্রের মধ্যে লবন এবং বালু যেভাবে পাথরের উপরে দিয়ে ধুয়ে নিয়ে যায় ঠিক একইভাবে সংগঠিত হয়।

সঠিক অনুচ্ছেদ শিরোনাম কোনটি?
titleA. প্রাকৃতিক প্রক্রিয়া
titleB. সমুদ্রস্তরের পরিবর্তন
titleC. তরঙ্গের কার্য ও উপকূলস্থ সঞ্চয়ন
titleD. বাঁধ
উত্তর: titleA
এদের ডানা কালচে খয়েরি রঙের হয়, তার উপর প্রায় সমান্তরাল অনেকগুলি নীলচে ধূসর রেখা ডানার প্রান্ত অভিমুখে অবস্থিত। মাঝ আঁচলে অথবা তার বাইরের দিকে অনেকগুলি তিরচিহ্ন দেখা যায় তবে সেগুলির মাথা ভিতর দিকে নির্দেশ করে। প্রান্ত বরাবর দু'সারি বিন্দু দেখা যায়। পিছনের ডানাতে লালচে বাদানি রঙ এর আধিক্য দেখা যায়। তার উপরে নীলচে ধূসরের টানা দাগ এবং বিন্দু থাকে।

সঠিক অনুচ্ছেদ শিরোনাম কোনটি?
titleA. বর্ণনা
titleB. সাদৃশ্য প্রজাপতি
titleC. আচরণ
titleD. বিস্তার
উত্তর: titleA
ডানার উপরিপৃষ্ঠের মূল রঙ ধূসর কালচে বাদামী অথবা কালো। সামনের ডানায় নিম্নলিখিত হালকা সাদা দাগ ছোপগুলি দেখা যায়-

সেল এর বহিঃপ্রান্তের শেষভাগে একটি তীর্যক সাব-এপিকাল বার অথবা দন্ডাকৃতি দাগ চোখে পড়ে। ডিসকাল অংশের উপরিভাগে ৩টি ছোপ এর একটি সারি কৌনিক ভাবে অবস্থিত; মধ্যবর্তী ছোপটি অপর দুটির সাথে বাইরের দিকে কৌনিক অবস্থান সৃষ্টি করেছে। ডিসকাল অংশের নিম্নভাগে ৩টি ছোপ এর সারি ভিতরের দিকে তীর্যকভাবে অবস্থিত। অধিকাংশ নমুনাতেই সেলে অবস্থিত তীর্যক দন্ডাকৃতি দাগটি এবং ডিসকাল ছোপ সারির নিচের দিকের দুটি ছোপ অস্পষ্টভাবে ভিতরের দিকে প্রসারিত হয়ে থাকে। বড় এবং প্রায় গোলাকৃতি সাবটার্মিনাল ছোপের সারিটি সম্পূর্ন এবং টার্মিনাল প্রান্তরেখার প্রায় সমান্তরাল ভাবে অবস্থিত। সাব-টার্মিনাল ছোপগুলি ভিতরের দিকে অপেক্ষাকৃত সুস্পষ্ট ও সাদা এবং বাইরার দিকে অস্পষ্ট ও কালচে আঁশ দ্বারা ছাওয়া।

পিছনের ডানায় ১ক, ১ এবং ২ নং ইন্টারস্পেস জুড়ে ডরসাল প্রান্তরেখা ও বেসাল অর্দ্ধ সাদাটে, এপিকাল অর্দ্ধ কমবেশি জোরালোভাবে উজ্জ্বল হলুদ রঙ্গে রঞ্জিত। ৭ ও ৮ নং ইন্টারস্পেসের বেস বা গোড়ার দিকে একটি বড় ডিম্বাকৃতি হলুদ ছোপ বিদ্যমান। সেল এর মধ্যে একটি চওড়া অস্পস্ট ফ্যাকাশে সাদা দাগ দেখা যায়। এই সারিটি ৫ নং ইন্টারস্পেসে বাইরের দিকে কৌনিক অবস্থান সৃষ্টি করেছে এবং এই সারির পশ্চাতভাগের ছোপগুলিতে কম বেশি হলুদের আভা লক্ষ্য করা যায়। সাবটার্মিনাল সাদাটে ছোপের সারিটি উপরের ডানা সাবটার্মিনাল ছোপ সারিরই অনুরূপ, তবে নিচের সারিটিতে ইষদ হলুদের ছোয়া চোখে পড়ে।

ডানার নিম্নপৃষ্ঠের মূল রঙ উপরিপৃষ্ঠেররই ন্যায়, তবে অধিকতর ঘন কালচে বাদামী অথবা ঘন কালো। ডানার দাগ-ছোপগুলি উপরিপৃষ্ঠের অনুরূপ, কিন্তু অধিকতর সুস্পষ্ট এবং পরিচ্ছন্ন গঠনযুক্ত। সামনের এবং পিছনের উভয় ডানাতেই সাবটার্মিনাল ছোপের সারি কম-বেশি খাঁজ কাটা এবং প্রতিটি ছোপের মধ্যভাগ দিয়ে একটি করে শিরা গেছে। সামনের ডানার সাবটার্মিনাল ছোপ এর সারির উপরের দিকের ৩টি ছোপ এবং পিছনের ডানার সাবটার্মিনাল ছোপগুলির সবকটিই হলুদ, পিছনের ডানার ডরসাল মার্জিন এবং সেল এর মধ্যকার লম্বাটে ছোপটি হলুদ, তবে ডিসকাল ছোপের সারিটি একই রঙ্গে অঞ্জিত নয়-সারির মধ্যভাগের ছোপগুলি হলুদের বদলে সাদা এবং সাদায়-হলুদে মেশানো।

শুংগ, মাথা, থোরাক্স এবং উদর কালো। শুংগ অস্পষ্ট সাদা বলয় যুক্ত, উদরদেশের নিম্নভাগে সাদা।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. পুরুষ
titleC. বর্ণনা
titleD. বিস্তার
উত্তর: titleB
সাইমন পার্স্কি নামে আইজাক ও সারা পার্স্কি দম্পতির সন্তান হিসেবে পোল্যান্ডের উইজনিউ এলাকায় জন্মগ্রহণ করেন তিনি। বাড়ীতে তারা হিব্রু, ইদিস ও রুশ ভাষায় কথা বলতেন। এছাড়াও, বিদ্যালয়ে তিনি পোলীয় ভাষা শিখেন। এসময় তিনি ইংরেজি ও ফরাসির পাশাপাশি হিব্রু ভাষায়ও দক্ষতা অর্জন করেন। বাবা কাঠের ব্যবসায়ী ছিলেন ও মা গ্রন্থাগারিক ছিলেন। গারশন নামীয় তার এক ছোট ভাই ছিল। প্রয়াত মার্কিন চলচ্চিত্র তারকা লরেন বাকল সম্পর্কে তাদের আত্মীয় ছিলেন।

১৯৩২ সালে তার বাবা ফিলিস্তিনে অভিবাসিত হন ও তেল আভিভে বসতি গড়েন। এরপর ১৯৩৪ সালে পরিবারটি সেখানে চলে যায়। বাফোর এলিমেন্টারি স্কুলে ভর্তি হন ও তেল আভিভের জিউলা জিমন্যাসিয়ামে মাধ্যমিক শ্রেণীতে পড়াশোনা করেন। এরপর তিনি বেন শিমেন কৃষি বিদ্যালয়ে স্থানান্তরিত হন ও কিবাজ জেভায় কয়েক বছর বসবাস করেন। কিবাজ আলুমট প্রতিষ্ঠায় তিনিও অন্যতম প্রতিষ্ঠাতা ছিলেন। মাপাইয়ের দলীয় প্রধান ডেভিড বেন-গুরিয়ন ও বার্ল কাতনেলসনের দৃষ্টি আকর্ষণ করেন ও মাপাই কার্যালয়ে তাকে নেয়া হয়। ১৯৪১ সালে উইজনিউতে অবস্থানকারী পেরেজের আত্মীয়গণ হলোকস্টে নিহত হন।

১৯৫০-এর দশকের শুরুতে প্রতিরক্ষা মন্ত্রণালয়ের প্রতিনিধি দলের পরিচালক হিসেবে মার্কিন যুক্তরাষ্ট্রে যান। মার্কিন যুক্তরাষ্ট্রে অবস্থানকালে দ্য নিউ স্কুল ও নিউইয়র্ক বিশ্ববিদ্যালয়ে ইংরেজি, অর্থনীতি ও দর্শনে পড়াশোনা করেন। এছাড়াও, হার্ভার্ড বিশ্ববিদ্যালয়ে অ্যাডভান্সড ম্যানেজমেন্ট বিষয়ে পড়েন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাষ্ট্রপতি
titleC. ব্যক্তিগত জীবন
titleD. কর্মজীবন
উত্তর: titleA
২০০১ সালে পারফেট্টি, ভ্যান মেলে এস পি এ কে অধিগ্রহণ করে। সেই সাথে পৃথিবীর তৃতীয় বৃহত্তম সুগার কনফেকশনারি প্রস্তুতকারক কোম্পানিতে পরিনত হয়। ২০০৬ সালে পারফেট্টি ভ্যান মেলে বিশ্ববিখ্যাত স্প্যানিশ ব্র্যান্ড চুপাচুপস কিনে নেয়।

নেদারল্যান্ডসে ১৯০০ সালে আইজাক ভ্যানমেলে তার পিতামহের প্রতিষ্ঠিত ৬০ বছরের পুরানো একটি বেকারি প্রতিষ্ঠানকে কনফেকশানরি ব্যাবসায় রূপান্তরিত করেন। ১৯৩২ সলে প্রতিষ্ঠানটির তৎকালীন স্বত্তাধিকারী দুই ভাই মাইকেল ও পিয়ারে ভ্যান মেলে পোল্যান্ড ভ্রমণ করেন। সেখান থেকে তারা ফ্রুট চিউ ক্যান্ডি তৈরি করার কৌশল শিখে আসেন। ফিরে এসে নিজেদের কারখানায় তৈরি করেন সেই ক্যন্ডি, নাম দেন "ফ্রুটেলা"। এই একই রেসিপিতে তারা পরবর্তিতে তৈরি করেন বর্তমান "মেন্টস" ব্যান্ড। ১৯৪৬ সালে এ্যাম্ব্রোজিও ও এজিডিও পারফেট্টি দুই ভাই ইতালির মিলান শহরের অদূরে ল্যনিৃয়েট শহরে প্রতিষ্ঠা করেন মিষ্টি তৈরির ছোট একটি দোকান। তখন এর নাম ছিল "ডলিসিফিসিও লাম্বারডো"। পরবর্তীতে ১৯৭০ সালে নাম পরিবর্তন করে রাখা হয় "পারফেট্টি"।

১৯৪০ থেকে ১৯৪৫ সালে দ্বিতীয় বিশ্বযুদ্ধের সময় নেদারল্যান্ডসে ভ্যান মেলের কারখানা সম্পূর্ণ রূপে ধ্বংস প্রাপ্ত হয় এবং কোম্পানিকে বাধ্য করা হয় কারখানা রটরডামে স্থানন্তর করতে। অন্যদিকে বার্সেলোনা শহরে এরিক বারনেট একটি মিষ্টির দোকান চালু করেন। পারিবারিক ভাবে তারা বহুদিন ধরে এই ব্যবসার সাথে জড়িত ছিলেন। ১৯৫০ সালের দিকে এরিক বারনেটের পিতামহের একটি মিষ্টির দোকান ছিল। অন্যদিকে পারফেট্টি ইতালিতে পঞ্চাশের দশকে চুইংগামের ব্যবসা শুরু করে। তাদের প্রস্তুতকৃত প্রথম চুইংগামটির নাম ছিল "ব্রুকলিন"। চুইংগামের ব্যবসা তখন খুব ভাল থাকায়, পারফেট্টি ১৯৬৮ সালে প্রতিষ্ঠা করে একটি গামবেজ কম্পানি (গামবেজ - চুইংগামের প্রধান কাঁচামাল), যা চুইং গামের একটি প্রধান কাঁচামাল গাম বেজ তৈরি করত।

সঠিক অনুচ্ছেদ শিরোনাম কোনটি?
titleA. লোগো
titleB. বাংলাদেশ
titleC. কার্যক্রম
titleD. ইতিহাস
উত্তর: titleD
এটির কেন্দ্রিয়তা ও দর্শক এবং বিনোদনের স্থানসমূহের বৃহৎ ঘনত্বের কারণে, ত্রিভুজটি অনেক বোমা হামলার লক্ষ্যবস্তুতে পরিণত হয়েছে বা প্রচেষ্টা চালানো হয়েছে। ১৯৪৮ সালের ২২ ফেব্রুয়ারিতে, আরব অনিয়মিত ও ব্রিটিশ দলত্যাগীর নেতৃত্বে ব্রিটিশ সেনা বাহিনীর তিনটি সাঁজোয়া গাড়ী বেন ইয়েহুদা সড়কে বিস্ফোরণ ঘটায়, যার ফলে ৫৮ জন ইহুদি বেসামরিক নিহত এবং ১৪০ জন আহত হয়। ৪ জুলাই ১৯৭৫-এ, একটি ফ্রিজে থাকা বিস্ফোরক দ্রব্য দিয়ে সিয়োন চত্বরে বিস্ফোরণ ঘটানো হয়, এতে ১৫ জন নিহত এবং ৭৭ জন জখম হয়। ২৪ মার্চ ১৯৭৯-এ সিয়োন চত্বরে একটি ময়লা ক্যানের বোতলে বিস্ফোরক দ্রব্য দিয়ে বিস্ফোরন ঘটানো হয়, এতে একজন মারা যায় ও ১৩জন আহত হয়।

১৯৯০ সালের শেষ দিকে আত্মঘাতী বোমার যুগে, বেন ইয়েহুদা সড়কে বিভিন্ন পয়েন্টে তিনজন বোমা হামলাকারী প্রায় একসঙ্গে আত্মঘাতী বোমা বিস্ফোরণ ঘটায়, এ ঘটনায় ৮ জনের মৃত্যু হয় এবং ২৭৭ জন আহত হয়। পহেলা ডিসেম্বর ২০০১-এ একই রকম আরেকটি বোমা হামলার ঘটনা ঘটে: পুলিশ ও জরুরী চিকিৎসা কর্মীরা ত্রিভুজাকৃতির কেন্দ্রস্থলের দুইটি আত্মঘাতী বোমা হামলার দৃশ্যের দিকে দৌড়াচ্ছিল, যখন একটি গাড়ি বোমা বিস্ফোরিত হয়; এতে ২০ জন নিহত ও ১৫০ জন আহত হয়। এর আগে আগস্টে, জাফা সড়ক ও কিং জজ সড়কের কোণের একটি ব্যস্ত সাব্রো রেস্তোরাঁতে আত্মঘাতী বোমা হামলার ঘটনা ঘটে,; এতে ১৫জন নিহত ও ৯০ জন আহত হয়।

ফেব্রুয়ারি ২০১৪-এ, সন্ত্রাসী হামলায় ক্ষতিগ্রস্তদের প্রতিক্রিয়ায়, জেরুজালেম পৌরসভা একটি অনুষ্ঠানের আয়োজন করে এবং ১৯৪৮ সালে বেন ইয়েহুদা সড়কে বোমা হামলার জায়গায় একটি স্মারক ফলক স্থাপিত হয়।

সঠিক অনুচ্ছেদ শিরোনাম কোনটি?
titleA. ইউরোপীয় পরিবেশ
titleB. প্রত্যাখ্যান এবং পুনর্জন্ম
titleC. বোমা হামলা
titleD. ল্যান্ডমার্ক
উত্তর: titleC
স্টেডিয়ামটির পুননির্মাণের মাধ্যমে পঞ্চাষতম বার্ষিকী উদযাপনের জন্য ক্লাব কর্তৃপক্ষ আন্তর্জাতিক দরপত্র আহ্বান করে। স্টেডিয়ামের সুযোগ সুবিধা বৃদ্ধি এবং অত্যন্ত দৃশ্যমান শহুরে পরিবেশ সৃষ্টি করাই এর উদ্দেশ্য ছিল। ক্লাবের ইচ্ছা ছিল স্টেডিয়ামের ধারণ ক্ষমতা ১৩,৫০০ বাড়ানোর। তাদের পরিকল্পনা ছিল স্টেডিয়ামটিকে ধারন ক্ষমতার দিক থেকে বিশ্বের চতুর্থ বৃহত্তম স্টেডিয়ামে পরিনত করা।

২০০৭ সালের ১৮ সেপ্টেম্বর, ব্রিটিশ স্থপতি নরম্যান ফস্টার এবং তার প্রতিষ্ঠানকে কাম্প ন্যু এর পুননির্মাণের জন্য নির্বাচিত করা হয়। আনুমানিক ব্যয় ধরা হয় ২৫০ মিলিয়ন ইউরো। পুননির্মাণের জন্য প্রয়োজনীয় অর্থের যোগান দিতে, ক্লাবের পরিচালনা পর্ষদ তাদের সাবেক প্রশিক্ষন মাঠ (মিনি ইস্তাদি) বিক্রয়ের অনুমোদন দেয়। এই প্রকল্পটি ২০০৯ সালে শুরু এবং ২০১১–১২ মৌসুমে শেষ করার পরিকল্পনা করা হয়। কিন্তু ২০০৮ সালের অর্থনৈতিক সংকট এবং পরবর্তীতে জমিজমার মূল্য পতনের ফলে প্রশিক্ষন মাঠের বিক্রয় এবং অনুরূপভাবে পুননির্মাণ প্রকল্প স্থগিত করা হয়। ২০১০ সালের মে মাসে, সান্দ্রো রসেল, যিনি সেসময় বার্সেলোনার প্রেসিডেন্ট পদপ্রার্থী ছিলেন, মিনি ইস্তাদির বিক্রয়ের সম্ভাবনা নাকচ করে দেন এবং ২০১০ সালের ৩০ জুন তার নির্বাচন কার্যকরভাবে কাম্প ন্যু এর পুননির্মাণ প্রকল্প স্থগিত করে দেয়।

সঠিক অনুচ্ছেদ শিরোনাম কোনটি?
titleA. অন্যান্য ব্যবহার
titleB. নির্মাণ
titleC. উন্নয়ন
titleD. ভবিষ্যৎ
উত্তর: titleD
ছোট থাকতে গান্ধী পরীক্ষামূলকভাবে মাংস খান। এটি হয়ত তার জন্মগত কৌতূহল ও তার বন্ধু শেখ মেহতাবের কারণে হয়েছে। নিরামিষভোজন এর ধারণা হিন্দু ও জৈন ধর্মে গভীরভাবে বিদ্যমান এবং তার স্থানীয় রাজ্য গুজরাটে বেশির ভাগ হিন্দুই ছিলেন নিরামিষভোজী। গান্ধী পরিবারও এর ব্যতিক্রম ছিল না। লন্ডনে পড়তে যাবার আগে গান্ধী তার মা পুতলিবাই এবং চাচা বেচারজির কাছে প্রতিজ্ঞা করেন যে, তিনি মাংস খাওয়া, মদ্যপান এবং নারীসঙ্গ থেকে বিরত থাকবেন। তিনি এই প্রতিজ্ঞা পালন করেছিলেন এবং এর মাধ্যমে খাদ্যাভ্যাসের পাশাপাশি একটি দর্শন লাভ করেছিলেন। গান্ধী পরবর্তী জীবনে একজন পূর্ণ নিরামিষভোজী হয়ে ওঠেন। তিনি নিরামিষভোজনের উপর "দি মোরাল বেসিস অফ ভেজিটেরিয়ানিজম" বইটির পাশাপাশি এ বিষয়ের উপর বেশ কিছু নিবন্ধ লেখেন। এই লেখাগুলো কিছু কিছু ছাপা হয় লন্ডনের নিরামিষভোজী সংগঠন "লন্ডন ভেজিটেরিয়ান সোসাইটি"র প্রকাশনা "দি ভেজিটেরিয়ান" এ। গান্ধী এ সময় অনেক বিশিষ্ট ব্যক্তিত্বের সঙ্গলাভ করেন এবং লন্ডন ভেজিটেরিয়ান সোসাইটির চেয়ারম্যান ড. জোসেফ ওল্ডফিল্ড এর বন্ধু হয়ে ওঠেন।

হেনরি স্টিফেনস সল্টের লেখা ও কাজের পাঠক ও সমঝদার হয়ে ওঠা গান্ধী নিরামিষ খাওয়ার পক্ষে আন্দোলনকারীদের সাথেও মাঝে মাঝে যোগ দেন। লন্ডন থেকে ফেরার পর গান্ধী নিরামিষ খাবার ব্যাপারে মানুষকে উৎসাহিত করেন। গান্ধীর মতে, নিরামিষ শুধু শরীরের চাহিদাই মেটাবে না, এটি মাংসের প্রয়োজন মিটানোর মাধ্যমে অর্থনৈতিক উদ্দেশ্যও পুরণ করবে, যা সবজি ও ফলের চেয়ে মূল্যবান। এছাড়াও সে সময় অনেক ভারতীয়ই নিম্ন আয়ের হওয়ার নিরামিষভোজন আন্দোলন কেবল আদর্শগত আন্দোলন না থেকে বাস্তব রুপও নিয়েছে। তিনি অনেক সময় ধরে খাওয়ার বিরোধিতা করেছেন, অনশন করাকে রাজনৈতিক প্রতিবাদ হিসেবে ব্যবহার করেছেন। তিনি তার দাবি আদায়ে মৃত্যুর আগ পর্যন্ত না খাওয়ার প্রতিজ্ঞা করতেন। তার জীবনীতে লেখা আছে, নিরামিষভোজনই ছিল ব্রহ্মচর্চায় তার গভীর মনযোগের সূচনা। মুখের উপর নিয়ন্ত্রণ না আনতে পারলে তার ব্রহ্মচার্য্য ব্যর্থ হতে পারত।

সঠিক অনুচ্ছেদ শিরোনাম কোনটি?
titleA. চম্পারন এবং খেদা
titleB. ভারতের রাজনীতি
titleC. নিরামিষভোজন
titleD. প্রাথমিক জীবন
উত্তর: titleC
প্রতিযোগিতাধর্মী খেলায় দৃঢ় প্রত্যয় নিয়ে ভারত সফরে পাঁচটি একদিনের আন্তর্জাতিকে অংশ নেন। এ সফর থেকে পাতানো খেলার দায়ে অভিযুক্ত নিকি বোয়ের সম্পৃক্ততায় ভারত সফরে না যাবার সিদ্ধান্তই তাকে এ সুযোগ এনে দেয়। হায়দ্রাবাদে সিরিজের প্রথম খেলায় ছয় ওভার বোলিং করে ইরফান পাঠানের একমাত্র উইকেট লাভ করেছিলেন যোহান বোথা। মিকি আর্থার ও গ্রেইম স্মিথের পরামর্শক্রমে বিশ্বকাপে অন্তর্ভূক্তি ঘটে তার।

২০০৫-০৬ মৌসুমে অস্ট্রেলিয়া সফরে যান। ২ জানুয়ারি, ২০০৬ তারিখে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে যোহান বোথার। মাইক হাসি তার প্রথম টেস্ট উইকেট শিকারে পরিণত হন। তবে, খেলা শেষ হবার পর বল নিক্ষেপের দায়ে অভিযুক্ত হন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বোলিংয়ে নিষেধাজ্ঞা
titleC. আন্তর্জাতিক ক্রিকেট
titleD. অধিনায়কত্ব লাভ
উত্তর: titleC
১৯৬২ সালে নটিংহ্যামশায়ারে যোগ দেন। এ দলের পক্ষে ১৯৭৬ সাল পর্যন্ত পরবর্তী চৌদ্দ বছর নিয়মিতভাবে খেলতে থাকেন। ১৯৬৯ সালে ক্যাপ লাভ করেন ও প্রথম-শ্রেণীর ক্রিকেটে উইকেট লাভের দিক দিয়ে ৭১ উইকেট নিয়ে জাতীয় পর্যায়ে শীর্ষস্থান আরোহণ করেন। তিন বছর পর ১৯৭২ সালে খেলোয়াড়ী জীবনে ব্যক্তিগত সেরা বোলিং পরিসংখ্যান দাঁড় করান ৮/৪৪। সমারসেটকে ১০৭ রানে গুটিয়ে ফেলতে সহায়তা করেন। ইনিংসে তিনি ভার্জিন, কুপার ও ক্লোজের উইকেট নিয়ে হ্যাট্রিক লাভ করেন। অপর দুই উইকেট পেয়েছিলেন সোবার্স। খেলায় ১২/১১১ লাভ করেন। ঐ মৌসুমে ২০.৩৩ গড়ে ৯৩ উইকেট লাভ করে নটসদের মধ্যে শীর্ষস্থান দখল করেন। এছাড়াও, ১৯৭৩ সালে ৪৯ উইকেট নিয়ে কাউন্টির পক্ষে সর্বাধিক উইকেট লাভে সক্ষমতা দেখান। এরপর বেশ কয়েকবছর নিজেকে প্রতিষ্ঠিত করতে অপেক্ষার প্রহর গুনেন।

১৯৭৬ সালে আর্থিক সুবিধা গ্রহণের খেলার জন্য মনোনীত হন তিনি। ঐ বছর ৯৮ উইকেট পেয়েছিলেন তিনি। ফলশ্রুতিতে পিসিএ বর্ষসেরা খেলোয়াড়ের মর্যাদা পান তিনি। বোলিংয়ের পাশাপাশি কার্যকরী নিচেরসারির ব্যাটসম্যানের দায়িত্ব পালন করতেন। মাঝে-মধ্যে একদিনের খেলায় উপরের দিকেও ব্যাটিং করতে তাকে দেখা যেতো।

সঠিক অনুচ্ছেদ শিরোনাম কোনটি?
titleA. অবসর
titleB. দক্ষিণ আফ্রিকা গমন
titleC. নটিংহ্যামশায়ারে যোগদান
titleD. কাউন্টি ক্রিকেট
উত্তর: titleC
ভর্তি ইচ্ছুকদের প্রথমে বাছাই করা হয়। প্রাথমিক বাছাইয়ের পর তাদের নিয়ে সাত দিনের প্রশিক্ষণ ক্যাম্প আয়োজন করা হয়। প্রশিক্ষণ ক্যাম্পে অনুষ্ঠিত হয় ব্যবহারিক পরীক্ষা। আর সবশেষে নেওয়া হয় লিখিত পরীক্ষা। লিখিত পরীক্ষার বিষয় হলো: বাংলা, ইংরেজি ও গণিত। মানবণ্টন ক​​রলে দেখা যায়– শতকরা হিসাবে ৭০ ভাগ শারীরিক যোগ্যতা ও ক্রীড়া নৈপুণ্য, ১০ ভাগ ক্রীড়াবিজ্ঞান-সংক্রান্ত ব্যবহারিক পরীক্ষা, আর বাকি ২০ ভাগ লিখিত পরীক্ষা।
সঠিক অনুচ্ছেদ শিরোনাম কোনটি?
titleA. বিভাগসমূহ
titleB. প্রতিভা অন্বেষণ কার্যক্রম
titleC. স্নাতক ও ডিপ্লোমা কোর্স
titleD. নির্বাচনপদ্ধতি
উত্তর: titleD